Document ID: 31986R2936

*****
ΚΑΝΟΝΙΣΜΟΣ (ΕΟΚ) αριθ. 2936/86 ΤΗΣ ΕΠΙΤΡΟΠΗΣ
της 24ης Σεπτεμβρίου 1986
που τροποποιεί τον κανονισμό (ΕΟΚ) αριθ. 2677/85 για τον καθορισμό των λεπτομερειών εφαρμογής του καθεστώτος ενίσχυσης στην κατανάλωση για το ελαιόλαδο
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 1454/86 (2), και ιδίως το άρθρο 11 παράγραφος 8,
Εκτιμώντας:
ότι ο κανονισμός (ΕΟΚ) αριθ. 2677/85 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 3818/85 (4), προβλέπει στο άρθρο 17 ότι η θέση σε ελεύθερη κυκλοφορία στην Κοινότητα ελαιολάδου που υπάγεται στη διάκριση 15.07 Α του κοινού δασμολογίου υπόκειται στην υποχρέωση προσκόμισης απόδειξης για τη σύσταση εγγύησης ώστε να αποφεύγεται τα έλαια καταγωγής τρίτων χωρών να λαμβάνουν ενίσχυση στην κατανάλωση· ότι στο άρθρο 18 του εν λόγω κανονισμού, μεταξύ των προϋποθέσεων που απαιτούνται για την αποδέσμευση της εγγύησης περιλαμβάνεται η εξαγωγή του ελαίου χύμα ή σε άμεσες συσκευασίες καθαρού περιεχομένου μεγαλύτερου των 5 λίτρων·
ότι, βάσει του άρθρου 20 του κανονισμού αριθ. 136/66/ΕΟΚ, είναι δυνατόν να χορηγηθεί επιστροφή για τα ελαιόλαδα που εξάγονται στις τρίτες χώρες· ότι το ποσό της επιστροφής μπορεί να είναι διαφορετικό για να ληφθεί υπόψη, μεταξύ άλλων, το γεγονός ότι χορηγείται ενίσχυση στην κατανάλωση·
ότι, βάσει του άρθρου 6 του κανονισμού (ΕΟΚ) αριθ. 2677/85, το ελαιόλαδο χύμα ή συσκευασμένο σε άμεση συσκευασία καθαρού περιεχομένου που υπερβαίνει τα 5 λίτρα, δεν δικαιούται ενίσχυσης στην κατανάλωση· ότι πρέπει επομένως να προβλεφθεί ότι για να αποφευχθεί εμπλουτισμός χωρίς αιτία, σε περίπτωση εξαγωγής του ελαιολάδου με τη συσκευασία που περιγράφεται πιο πάνω, είναι δυνατό να εκδοθεί το πιστοποιητικό που επιτρέπει την αποδεύσμευση της εν λόγω εγγύησης, της οποίας το ποσό ισούται με εκείνο της ενίσχυσης στην κατανάλωση, μόνο εφόσον η διαδικασία αυτή δικαιούται επιστροφής·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 18 παράγραφος 4 του κανονισμού (ΕΟΚ) αριθ. 2677/85, στο τέλος του πρώτου εδαφίου προστίθεται η ακόλουθη φράση:
«Ωστόσο, στην περίπτωση που αναφέρεται στην παράγραφο 1 στοιχείο β), το πιστοποιητικό αυτό εκδίδεται μόνο εφόσον η σχετική εξαγωγή δικαιούται επιστροφής κατά την εξαγωγή».
Άρθρο 2
Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Σεπτεμβρίου 1986.

Labels: 3
17
6